Sorana Cîrstea, cap de serie 28 şi locul 32 WTA, a fost eliminată, în optimile turneului de categorie WTA 1000 de la Roma.
Cîrstea a fost învinsă de Madison Keys (SUA, 16 WTA şi cap de serie 18), scor 6-2, 6-1, după o partidă care a durat o oră.
Meciul a fost întrerupt aproximativ 40 de minute în setul doi, după ce o persoană a intrat pe teren şi a aruncat cu confetti.
Prezenţa în optimi asigură un premiu de 52.480 de euro şi 120 de puncte.